**Бела-сіне-белы сцяг** (руск.: Бело-сине-белый флаг) — сцяг, які складаецца з трох гарызантальных роўнавялікіх палос (белай, сіняй і белай), сімвал антываенных пратэстаў у Расіі пасля ўварвання Расіі ва Украіну ў лютым 2022 года падчас расійска-ўкраінскай вайны. Упершыню згаданы ў сацыяльнай сетцы «Твітэр» 28 лютага 2022 года, пасля чаго атрымаў шырокае распаўсюджванне сярод расійскіх апазіцыйных сіл. Паводле слоў актывістаў, сцяг у першую чаргу ёсць сімвалам аб’яднання людзей за мір і свабоду.

Легіён «Свабодная Расія» выкарыстоўвае на нарукаўных шаўронах бела-сіне-белы сцяг замест дзяржаўнага бела-сіне-чырвонага сцяга Расійскай Федэрацыі.

Гісторыя сцяга
--------------

Першым вядомым месцам выкарыстання бел-сіне-белага сцяга стаў вэб-сайт віртуальнай дзяржавы «Наўгародская рэспубліка», які з’явіўся ў 2010 годзе. Сцяг быў створаны на аснове фэнтэзійнага сцяга Вялікага Ноўгарада. Паводле слоў стваральніка сайта, амерыканскага праграміста Марціна Постумуса, праект задумваўся як прыклад альтэрнатыўнай гісторыі, у якой войскі Наўгародскай рэспублікі разграмілі войскі Маскоўскага княства ў бітве пад Шэлонам. Упершыню бела-сіне-белы сцяг быў прапанаваны для выкарыстання ў якасці альтэрнатыўнага сцяга Расіі карыстальнікам «Жывога журнала» Андрэем Чудзінавым 22 жніўня 2019 года[*крыніца?*].

Выкарыстанне сцяга было запушчана 28 лютага 2022 года адным з карыстальнікаў «Твітэра», пасля чаго той атрымаў шырокае распаўсюджванне сярод антываеннай апазіцыі — сцяг пачалі выкарыстоўваць на мітынгах, шэсцях, дэманстрацыях і іншых актах пратэсту, а таксама на адпаведных малюнках і плакатах. Выкарыстанне сцяга было на антываенным мітынгу ў Тбілісі (Грузія), а таксама на мітынгах на Кіпры і ў Екацярынбургу.
Паводле паведамленняў некаторых актывістаў, асноўнае адрозненне ад расійскага сцяга — адсутнасць чырвонай паласы — і ёсць сімвал пратэсту, паколькі менавіта гэтак сцяг адмаўляе культ вайны, ваеннай экспансіі, паказвае новую старонку расійскай гісторыі, дзе няма месца самадзяржаўю, мілітарызму, культу гвалту і крыві. Паводле іхнага меркавання, выгляд сцяга ёсць адзіным прэтэндэнтам на званне сапраўднай дэмакратыі ў гісторыі Расіі. Асаблівым сімвалізмам называюць падабенства з беларускім нацыянальным Бела-чырвона-белым сцягам. Самі колеры, паводле меркавання некаторых актывістаў, характарызуюць мір, чысціню, разважлівасць (белы колер), а таксама праўду і справядлівасць (лазурны колер).

Дзяржаўны сцяг Расіі з 1991 па 1993
Сярэдняя блакітная паласа паводле колеру блізкая да сцяга Расіі, які выкарыстоўваўся ў перыяд з 1991 па 1993 год.

Галерэя
-------

* Дзяржаўны сцяг Украіны і расійскі пратэстны сцягДзяржаўны сцяг Украіны і расійскі пратэстны сцяг

Падобныя сцягі
--------------

* Сцяг Вялікага Ноўгарада з 1994 па 2006 гадыСцяг Вялікага Ноўгарада з 1994 па 2006 гады
* Сцяг Чудаўскага раёна Наўгародскай вобласці ў 1997—2008 гадахСцяг Чудаўскага раёна Наўгародскай вобласці ў 1997—2008 гадах
* Сцяг віртуальнай дзяржавы ВейшнорыяСцяг віртуальнай дзяржавы Вейшнорыя
* Сцяг швейцарскага кантона ЦугСцяг швейцарскага кантона Цуг

Гл. таксама
-----------

* Бела-чырвона-белы сцяг
* Ірпінская дэкларацыя

Зноскі
------

1. ↑   (руск.). *Twitter*.
2. ↑  В твиттере придумали новый флаг России - бело-сине-белый (руск.). *Memepedia*.
3. 1 2  Флаг прекрасной России будущего **(нявызн.)**. *whitebluewhite.info*.
4. ↑  Охочих вступити до легіону "Свобода Росії" багато – представник легіону (укр.). *Інтерфакс-Україна*. Праверана 6 красавіка 2022.
5. ↑  Брифинг российских военных, которые захотели воевать за Украину в составе Легиона "Свобода России" на YouTube
6. ↑  Major Cities of Novegrad **(нявызн.)**.  Webarchive (11 чэрвеня 2010). Архівавана з першакрыніцы 11 чэрвеня 2010. Праверана 8 сакавіка 2022.
7. ↑  State Symbols **(нявызн.)**.  Veche.net.
8. ↑  Novegrad FAQ **(нявызн.)**.  Veche.net.
9. ↑  В твиттере придумали новый флаг России - бело-сине-белый (руск.). *Memepedia* (3 сакавіка 2022).
10. ↑   (руск.). *Twitter*.
11. ↑   (руск.). *Twitter*.
12. ↑  На улицах Екатеринбурга развешивают зеленые ленточки против военных действий в Украине (руск.). *itsmycity.ru*.
13. ↑  Россиянам на митингах предлагают использовать бело-сине-белый флаг **(нявызн.)**. *24 Канал*.
14. ↑  Протестное воскресенье: в России арестовали более 5000 человек за антивоенные митинги **(нявызн.)**. *tv8.md*.

Спасылка
--------

* Сайт сцяга